**ILTAKOULU RY PÖYTÄKIRJA**

**HALLITUKSEN KOKOUS 2/2014**

**Paikka: Päätalo C5**

**Aika: torstai 30.1. klo 17**

Paikalla:

Sanni Lehtinen, puheenjohtaja

Milja Suihko, sihteeri

Jutta Laiho

Sanna Kotiranta

Sakari Ilkka

Tanja Honkonen

Anni Kurunsaari

Helka Hirvonen

Anna Veirto

Selena Hietikko

Sanna Kotiranta

Susanne Kuha *(saapui klo 17.12)*

Harri Toikkanen *(saapui klo 17.12)*

Nelli Leinonen

Teresa Salminen *(saapui klo 17.53 ja poistui klo 18.38)*

1. **Kokouksen avaaminen**

Puheenjohtaja Sanni Lehtinen avasi kokouksen ajassa 17.07.

1. **Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

1. **Kokouksen pöytäkirjantarkastajien valinta**

Pöytäkirjantarkastajiksi valittiin Anna Veirto ja Selena Hietikko.

1. **Kokouksen esityslistan hyväksyminen**

Lisätään kohtiin *17. Menneet tapahtumat* kohdaksi a) HVK 18.–19.1. ja kohtaan *18. Tulevat tapahtumat* kulttuuritapahtuma 20.3. kohdaksi h) ja hankipallo Interaktion kanssa 19.2. kohdaksi e). Lisätään omaksi kohdikseen politiikan tutkimuksen johtokunnan edustusjäsenen valitseminen (kohta 8), haalarimerkit (kohta 11) ja alumnitoiminta (kohta 16). Hyväksytään esityslista.

*Harri Toikkanen ja Susanne Kuha saapuivat ajassa 17.12.*

1. **Ilmoitusasiat ja posti**

Kutsuja on tullut Boomin vuosijuhliin ja VOO vuosijuhliin, osallistumisista ei vielä päätetä. Susanne Kuha ilmoittaa aloittavansa tutorien hakemisen viikolla 8.

1. **Yhdistyksen nimenkirjoitus- ja tilinkäyttöoikeudet**

Nimenkirjoitus- ja tilinkäyttöoikeudet ovat vaihdettu.

1. **Talous**
2. **taloustilanne**

Taloustilanne on hyvä.

1. **laskut ja korvaukset**

Taloudenhoitaja Anni Kurunsaari on listannut laskut ja kulukorvaukset, joita on seuraavasti:

Laskut:

HVK:n lisäkorvaus Villa Tonista, 50e

Boomi ry, Sorin Klubin vuokraus, 340e

Kulukorvaukset:

Sanna Kotiranta; 31kpl tulostettuja saatekirjeitä valmennuskurssijulisteiden lähetystä varten (31kpl \* 0,0835e) = 2,59e ja 31kpl postimerkkejä valmennuskurssi julisteiden lähetykseen, 27,9e

Sanni Lehtinen; HVK –kulut, 9,7e

Sanni Lehtinen; PRH:n muutosilmoitus nimenkirjoitusoikeuksista, 20e

Erkki Rasi; HVK herkut; 5,19e

Taru Ruotsalainen; HVK –kuluja, 3e

Jesse Oikarinen; HVK –ruokailukuluja, 122,66e

Selena Hietikko; Saunaillan naposteltavat, 10,78e

Selena Hietikko; Sitsien nippusiteet, 10,50e

Susanne Kuha; Aj –tilaan kansio, tiskiaine, tiskirättejä ja paristoja, 10,39e

Anni Kurunsaari; Valmennuskurssin julisteiden lähetykseen kirjekuoria, 9,95e

Anni Kurunsaari; 40kpl kulukorvauslomakkeiden tulostus (40kpl \* 0,0835e) = 3,34e

Sanna Kotiranta; Sitsien ruokatarvikkeita ja parkkimaksu: 6,57 e

Hyväksytään laskut ja kulukorvaukset.

1. **Politiikan tutkimuksen johtokunnan opiskelijaedustajan valitseminen**

Käydään keskustelua hakijoiden sopivuudesta ja pätevyydestä tehtävään. Valitaan yksimielisesti Risto Niemikari politiikan tutkimuksen johtokunnan opiskelijaedustajaksi. Ilmoitetaan valinnasta valitulle sekä jäsenistölle sähköpostin kautta.

1. **Kauden 2013 toimintakertomuksen ja tilinpäätöksen hyväksyminen**

Hallitus allekirjoittaa vuoden 2013 tilinpäätöksen sen tulostettua ja hyväksyy toimintakertomuksen. Molemmat hyväksyttiin.

1. **Avustushakemukset**
2. **Tamyn toiminta-avustushakemus**

Tamyn toiminta-avustushakemus on tekeillä Jesse Oikarisen ja Sanni Lehtisen toimesta.

1. **Yhteiskunta-alan korkeakoulutetut ry:n avustushakemus**

Helka Hirvonen on lähettänyt hakemuksen ja yhteyshenkilö on kertonut palaavansa asiaan helmikuun lopussa. Tiedustellaan Erkki Rasilta mahdollisuutta kolmannen avustuksen hakemiseen.

1. **Haalarimerkit**

Helka Hirvonen kertoo saaneensa Promlerilta yhteistyötarjouksen, jonka myötä Iltakoulu saisi 10% alennuksen tilatessaan vuoden 2014 aikana 1000 euron arvosta haalarimerkkejä. Keskustelusta tulee ilmi, ettei näin suurelle määrälle tule olemaan tarvetta. Selena Hietikko kertoo mahdollisuudesta tilata haalarimerkkejä teemalla ”pakko ottaa” suhteellisen edulliseen hintaan. Alle 21 kappaleen tilaus maksaa 3 euroa merkiltä, yli 21 kappaleen 2 euroa kappale. Päätetään hallituksen enemmistöllä tilata 50 kappaletta kyseisiä haalarimerkkejä.

1. **Tiedotus**
2. **Hallitusesittelyt**

Muutamia hallituslaisten esittelyjä puuttuu, mutta suurin osa on toimitettu tiedotusvastaava Tanja Honkoselle. Esittelyiden ohessa ilmestyvät kuvat laitetaan yhteiseen Dropbox- kansioon, josta jokainen voi valita mieleisensä otoksen Iltakoulun nettisivuille.

*Teresa Salminen saapui ajassa 17.53.*

1. **Ilmoitustaulu**

Iltakoulun ilmoitustaulu on melko tyhjä, joten päätetään lisätä sinne ainakin uuden hallituksen jäsenten yhteystiedot. Päätetään, että Tanja Honkonen ja Selena Hietikko suunnittelevat taululle uutta ilmettä.

1. **Newsletterit**

Tanja Honkonen tuo esiin asioiden yhteen sitomisen tarpeen, ettei jokaisesta asiasta lähetetä yksittäistä sähköpostia. Milja Suihko lähettää vastaisuudessa tiivistelmän kokouksessa käsitellyistä asioista politologien sähköpostilistalle, mikä tulee myös Iltakoulun Internet-sivustolle.

1. **Nettisivut**

Nettisivuille lisättiin mainos Iltakoulun järjestämästä valmennuskurssista. Tanja Honkonen kertoo palveluntarjoajien vertailusta, ja tuo esiin nettisivujen suuren koon. Int2000 maksu on maksettu marraskuuhun asti ja palveluntarjoajan vaihtaminen tuo lisäkustannuksia ainakin hetkellisesti, säästöä kuitenkin tulisi mahdollisesti pitemmällä aikavälillä mitattuna. Jutta Laiho tiedustelee kontaktiltaan palveluntarjoajan mahdollisuuksista ja säästöistä ja asiaan palataan seuraavassa kokouksissa.

1. **Koulutuspolitiikka**

Koulutuspoliittinen vastaava Jutta Laiho on valmistellut kielikeskusmuistiota, joka on valmiina kommentoitavaksi loppu viikosta. Muistio toimitetaan Tuomas Forsbergille ja Tapio Rauniolle ensi viikon alussa kommenttien ja mahdollisien parannusten jälkeen. Puheenjohtaja Sanni Lehtinen oli Johtamiskorkeakoulun kollegiossa, jossa ei päätetty vielä henkilöjä avoinna oleviin virkoihin. Kokouksessa oli ollut puhetta myös pääainevalinnoista. Tilannetta politiikan tutkimuksen opintosuuntien suhteen seurataan kevään mittaan.

1. **Kehitysyhteistyö**

Kv- vastaava Harri Toikkanen kannatta *Pamoja Child and Youth Foundation* projektia, Tansanialaisen lapsikodin tukemista. Aikaisemmin kummilasta on tuettu Planin kautta 300 eurolla, minkä kokoisella summalla olisi arvoa Tansaniassa. Rahat menisivät lasten koulutukseen ja tarvittavien elämäntaitojen opettamiseen. Kodissa yöpyy tällä hetkellä noin seitsemän lasta. Keskustelua käydään tilinsiirroista ja lisäinformaation tarpeesta. Harri Toikkanen ottaa projektista lisätietoa ja asiasta päätetään myöhemmin.

*Teresa Salminen poistui kello 18.38.*

1. **Ravintolayhteistyö**

Helka Hirvonen kertoo että, Bar K ja Bar Simon olisivat mahdollisesti valmiita ravintolayhteistyöhön haalareiden sponsorointia vastaan. Keskustelusta käy ilmi, että Bar K on hiukan tilavampi ja voisi sopia paremmin iltakoulun kokoiselle joukolle. Helka Hirvonen on ollut useaan baariin yhteydessä, mutta moni paikka ei ole vielä vastannut yhteydenottoihin. Helka Hirvonen ottaa yhteyttä puhelimitse Arturiin ja Jack The Roostersiin ja vertailee eri ravintoloiden antamia sopimusehtoja ja pyrkii sopimaan myös henkilökohtaisen tapaamisen yhteyshenkilöiden kanssa. Selvitetään yhteistyömahdollisuuksia Ruman, Hullun Poron ja Doriksen kanssa. Päätetään Klubi yhteistyökumppaniksi Marrassitseille. Ehdotetaan Klubille tapahtuman päivämääräksi 6.11.

1. **Alumnitoiminta**

Markus Räty on laittanut Sanni Lehtiselle ja Helka Hirvoselle sähköpostia alumnitoiminnasta. Suunnitteilla on keväälle alumnitapahtuma, jossa muutamat alumnit tulisivat kertomaan nykyisestä työelämästään. Päätetään seuraavassa kokouksessa toiminnan tarkemmasta järjestämisestä, jolloin myös ajankohta tarkentuu.

1. **Menneet tapahtumat**
2. **HVK 18.-19.1.**

Hallituksenvaihtokonferenssissa käytiin toimintakyselyn tulokset läpi. Ohjelmassa oli myös ryhmäytymistä sekä kokkaamista. Hallituksen jäsenet maksavat iltakoulun tilille osan, joka on mennyt yli HVK:hon budjetoidusta summasta.

1. **Hallitussitsit 21.2.**

Johtamiskorkeakoulun hallitusten yhteisillä sitseillä oli kymmenen iltakoulun edustajaa. Tapahtuma järjestettiin Sorin klubilla.

1. **Vuoden avaussauna 23.1.**

Vuoden avaussaunalla osallistujia oli 33. Illan ohjelmassa oli hallituksen esittely sekä pieniä leikkejä Tamkon saunalla.

1. **Alter ego -sitsit 29.1.**

Sitsit järjestettiin Sorin Klubilla. Osallistujia oli 47 ja tapahtumasta jäätiin voitolle 80,79 euroa.

1. **Tulevat tapahtumat**
2. **Kv-sitsit 4.2.**

Harri Toikkanen kertoo, eivät sitsit ole vielä saavuttaneet suurta osallistujamäärää, ilmoittautumisia on ollut noin kymmenen. Seurataan, tuleeko osallistujia tarvittu määrä vai joudutaanko tapahtuma perumaan. Paikkana sitseille on Sorin Klubi.

1. **Huurupiilon jamit 10.2.**

Huurupiilo on Kalevassa oleva baari, joka järjestää säännöllisin väliajoin jami-iltoja. Vuoden ensimmäinen kulttuuritapahtuma alkaa kello 19 ja osallistujat tapaavat kulttuurivastaava Sakari Ilkan myöhemmin ilmoitetussa paikassa ennen jamien alkamista.

1. **Verenluovutus 11.2.**

Selena Hietikko kertoo olleensa yhteydessä SPR:ään, jotka olivat suhtautuneet myönteisesti iltakoulun yhteiseen verenluovutus tapahtumaan. Alustavaksi kellonajaksi on sovittu kello 17.

1. **Akateemisen kyykän MM-kisat 15.2. + reenit 5.2.**

Anna Veirto on laittanut tapahtumasta sähköpostia politologeille. Kyykän harjoitukset ovat 5.2. kello 18 Sorsapuistossa. Kaikki innokkaat pääsevät hakemaan kyykän joukkueisiin.

1. **Hankipallo Interaktion kanssa 19.2.**

Interaktio on varannut tapahtumaan illaksi Sorin saunan, itse pelaaminen tapahtuu Eteläpuistossa. Kokoukseen toimitettiin Interaktion puolesta juhlallisesti haaste tapahtumaan osallistumiseen.

1. **Yhteissitsit Staabin kanssa 27.2.**

Laulunjohtajiksi yhteissitseille valitaan yksi iltakoululainen ja yksi staabilainen. Tapahtumasta tehdään mainos viikolle 6. Tarjoilijoita sitseille tarvitaan neljä kappaletta, tätä kuitenkin tarkastellaan vielä suhteessa osallistujamäärään. Kulut sitseistä jaetaan puoliksi. Tilaan mahtuu 70 henkilöä, josta iltakoulun kiintiöksi on ajateltu 30 henkilöä.

1. **Talviolympialaiset 13.3.**

Tila on varattu illaksi Sorin saunalta. Olympialaisissa on erilaisia rasteja ja talvilajeja, joista on tarkoitus saada mahdollisimman hyvät pisteet joukkueina. Tapahtumavastaavat aloittavat tapahtuman tarkemman suunnittelun.

1. **Kulttuuritapahtuma 20.3.**

Kulttuuritapahtuman teemana on ruoka ja ruokakulttuuri. Tapahtuman tilaksi varataan mahdollisesti Markuksentorin kerhohuone, tai joku muu sopivan kokoinen tila, jossa on ruuan valmistukseen tarvittavat välineet.

1. **Ainejärjestötila**

Susanne Kuha kertoi, että ainejärjestötilan päivystys on lähtenyt käyntiin hyvin. Muutamia hankintoja on mahdollista saada jäsenistöltä, esimerkiksi muutamia kahvikuppeja on jo tullut lahjoituksena. Päätetään, että Susanne Kuha voi ostaa kaksi kappaletta säilytyslaatikoita, joihin varataan 30 euroa ja naulakon, johon varataan 15 euroa. Keskustellaan jääkaapin tarpeellisuudesta, mutta todetaan sen käyttö niin pieneksi, ettei sitä päätetä hankkia. Ilmoitustauluksi otetaan Sanna Kotirannalta korkkinen taulu veloituksetta. Susanne Kuha tarjoutuu askartelemaan palautelaatikon.

1. **Muut esille tulevat asiat**

Helka Hirvonen kertoo, että vuosijuhlien erään yhteistyökumppanin kampaamo Beauty Parkin kanssa ei ole solmittu kirjallista sopimusta, jonka vuoksi sponsorirahoja ei voida periä.

1. **Seuraavan kokouksen ajankohta**

Seuraava kokous pidetään viikolla 8.

1. **Kokouksen päättäminen**

Kokous päätetään ajassa 19.58.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Milja Suihko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Anna Veirto, pöytäkirjantarkastaja Selena Hietikko, pöytäkirjantarkastaja